ທ່ານໂອບາມາຮຽກຮ້ອງ ໃຫ້ພວກທຸລະກິດສະຫະລັດ ໃຊ້ແຮງງານຢູ່ພາຍໃນປະເທດ (ເບິ່ງວີດີໂອ)
ທ່ານ​ໂອ​ບາ​ມາ​ກ່າວ​ອີກ​ວ່າ ທ່ານ​ຈະ​ທໍາ​ທຸກ​ວິທີ​ທາງ​ ເພື່ອ​ນໍາ​ພາເສດຖະກິດຂອງ​ຊາດ​ ໃຫ້​ກ້າວ​ໄກ​ໄປ​ໜ້າ.
ທ່ານບາຣັກ ໂອບາມາ ປະທານາທິບໍດີສະຫະລັດຈະຮຽກຮ້ອງໃນອາທິດໜ້ານີ້ ໃຫ້ພວກ ຜູ້ນໍາທຸລະກິດທັງຫລາຍຈົ່ງຮັກສາໜ້າວຽກໄວ້ໃຫ້ຢູ່ພາຍໃນປະເທດ ແທນທີ່ຈະໄປຕັ້ງທຸລະ ກິດຫລືໃຊ້ແຮງງານຢູ່ໃນຕ່າງປະເທດ ທ່ານໂອບາມາໄດ້ປະກາດ ໃນຄໍາປາໃສຕໍ່ປະເທດຊາດປະຈໍາອາທິດຂອງ ທ່ານໃນວັນເສົາ ວານນີ້ວ່າ ທ່ານຈະເປັນເຈົ້າພາບກອງປະຊຸມບັ້ນນຶ່ງທີ່ທໍາ ນຽບຂາວ ໃນວັນພຸດຈະມານີ້ ທ່ານຈະພົບປະກັບພວກຜູ້ນໍາທຸລະກິດທີ່ເຮັດເປັນຕົວຢ່າງໃນການວ່າຈ້າງຄົນງານພາຍໃນ ປະເທດ ຊຶ່ງທ່ານປະທາ ນາທິບໍດີກ່າວວ່າ ທ່ານຕ້ອງການຊ່ວຍພວກທຸລະກິດອື່ນໆທີ່ຈະ ເອົາແບບຢ່າງນີ້ ທ່ານໂອບາມາກ່າວອີກວ່າ ທ່ານຈະທໍາທຸກວິທີທາງເພື່ອນໍາເອົາເສດຖະກິດ ຂອງປະເທດ ຊາດໃຫ້ກ້າວໄກໄປໜ້າ ໂດຍເອີ້ນວ່າມັນເປັນການຕັດສິນໃຈ ໃນວັນຂຶ້ນປີໃໝ່ຂອງທ່ານ ການຜັກດັນເພື່ອສ້າງໜ້າວຽກຢູ່ພາຍໃນສະຫະລັດ ແມ່ນສອດຄ່ອງກັບຄໍາໝັ້ນສັນຍາ ຂອງທ່ານໂອບາມາ ທີ່ຈະສ້າງສາແລະສ້າງສະຖຽນລະພາບແກ່ພວກຊົນຊັ້ນກາງອາເມຣິ ກັນຄືນໃໝ່ ຊຶ່ງພວກຊົນຊັ້ນກາງທີ່ວ່ານີ້ ອາດສາມາດມີບົດບາດສໍາຄັນໄດ້ ໃນການເລືອກ ຕັ້ງສະໄໝທີ່ສອງຂອງທ່ານ ພວກສະໝັກຕໍາແໜ່ງປະທານາທິບໍດີພັກຣີພັບບລິກັນ ໄດ້ໂຈມຕີປະທານາທິບໍດີຢ່າງຮຸນ ແຮງ ວ່າທ່ານບໍ່ໄດ້ປະຕິບັດຢ່າງພຽງພໍເພື່ອກະຕຸກຊຸກຍູ້ເສດ ຖະກິດໃຫ້ດີຂຶ້ນ ໃນການຖະແຫລງຕໍ່ປະຊາຊົນປະຈໍາອາທິດຂອງພັກຣີພັບບລິກັນເມື່ອວັນ ເສົາວານນີ້ ທ່ານນາງ Nan Hayworth ສະມາຊິກສະພາຕໍ່າສະຫະລັດຈາກ ລັດນີວຢ໊ອກ ໄດ້ກ່າວ ໂຈມຕີລັດຖະບານໂອບາມາ ສໍາລັບອັດຕາວ່າງງານສູງຂອງປະເທດ ທ່ານນາງກ່າວວ່າ ອັດຕາວ່າງງານໃນສະຫະ ລັດ ແມ່ນສູງກວ່າ 8 ເປີເຊັນເປັນເວລາເຖິງ 35 ເດືອນແລ້ວ ຊຶ່ງທ່ານນາງເອີ້ນ ວ່າມັນເປັນສະພາວະການວ່າງງານທີ່ຍືດເຍື້ອຍາວນານທີ່ສຸດ ນັບຕັ້ງ ແຕ່ເກີດສະພາວະຕົກຕໍ່າຄັ້ງຍິ່ງໃຫຍ່ໃນສະຫະລັດ ທີ່ເອີ້ນວ່າ Great Depression ໃນຊຸມປີ 1920 ນັ້ນ